Dä FC Vaduz (au FC Vadoz gnannt) isch dä Fuesballverein vo da Liechtestahner Hauptstadt Vaduz. Dä Verein het 630 Mitglieder, syni Vereinsfarbe sind Rot und Wiis. Er spylt momentan i dä Schwyzer Challenge League. Dä Verein isch im Dezember 1931 gründet worde, nachdem dä Vaduzer Gmeindrat d'Erichtig vomene Fuesballplatz bewilligt het. Dä FC Vaduz het sich zersch em Voralberger Fuesballverband ahgschlosse, isch denn aber bereits ais Jahr druf in Schweizer Fussball- und Athletik-Verband, em hütige Schweizerischer Fussballverband (SFV) gwechslet.